text: арғанаты ұлытау облысы ұлытау ауданының солтүстігіндегі тау сілемдері. ұлытау тауының солтүстігінде орналасқан. ол солтүстіктен оңтүстікке қарай 80 км-ге созыла жалғасқан шоқылар тізбегінен тұрады. ені 20 25 км. ең биік жері дондығұл (757 м). таулардың беткейлері көлбеуленіп бірте-бірте аласарып, төңірегіндегі жазыққа ұласады. арғанаты тауларынан қаратоғай, сарытоғай, қаракеңгір, терісаққан өзендерінің көптеген салалары бастау алады. батысын қоскөл, қамыстыкөл, шығысын барақкөл, құркөл, басбайтал көлдері алып жатыр. тауда бұлақ көп. арғанаты таулары көптеген тарихи оқиғалардың куәсі. мық, домбауыл, айыршоқы тауаралық аңғарларында ертедегі арғанаты тау мүсіндері сақталған. аңыз кейіпкері асан қайғы да осы өңірге жерленген деген аңыз бар. осы маңда ешкіөлмес жерінде көгілдір асбестің қоры мол. солтүстік бөлігі протерозой, оңтүстігі девон мен тас көмір жыныстарынан түзілген. беткейлерінің қоңыр, ашық қоңыр топырағында селеу, бетеге, қылқан селеу, жусан, тобылғы, т.б. өсімдіктер мен бұталар өседі. жануарлардан арқар, киік, жабайы шошқа, байбақ, суырлар, балпақ зорман; құстардан дуадақ, сажы, құр мекендейді. ұлытау сарыарқа тауы